Σάββας Πουρσαϊτίδης

Ο Σάββας Πουρσαϊτίδης (23 Ιουνίου 1976) είναι Έλληνας παλαίμαχος  ποδοσφαιριστής που αγωνιζόταν στο Ελληνικό και Κυπριακό πρωτάθλημα στην ομάδα του Α.Π.Ο.Ε.Λ.. Αγωνιζόταν στην θέση κυρίως του δεξιού αμυντικού αλλά έχει αγωνιστεί και ως δεξιός μέσος. Πλέον είναι επαγγελματίας προπονητής στο Κυπριακό πρωτάθλημα.

Βιογραφικό 

Ο Σάββας Πουρσαϊτίδης γεννήθηκε στις 23 Ιουνίου 1976 στο Ορφάνι Καβάλας αλλά πρωτόπαιξε ποδόσφαιρο ως επαγγελματίας στην ομάδα της Δόξας Δράμας, το 1994-95 έπειτα αγωνίστηκε στην ομάδα της Βέροιας το 1996-97. Έμεινε εκεί δύο χρόνια, το 1998-99 πήρε μεταγραφή στον Ολυμπιακό κι έπειτα από δύο χρόνια στην Ξάνθη.

Το 2002 αποφάσισε να συνεχίσει την καριέρα του στην Κύπρο. Αρχικά αγωνίστηκε στο Διγενή Μόρφου. Το 2003-04 μετακομίζει στον Εθνικό Άχνας και από το 2004 ως το 2008 αγωνιζόταν στην Ανόρθωση. Το καλοκαίρι του 2008 συμφώνησε να συνεχίσει την καριέρα του στον ΑΠΟΕΛ. Την σεζόν 2009-10 αγωνίστηκε με την ομάδα του ΑΠΟΕΛ στους ομίλους του Τσάμπιονς Λιγκ. Τον Αύγουστο του 2009 παίρνει την κυπριακή υπηκοότητα και τον Μάρτιο του 2010 αγωνίζεται με τα χρώματα της Εθνικής Κύπρου.

Προπονητική καριέρα 
Στις 23 Οκτωβρίου ανέλαβε ως προπονητής στην Αναγέννηση Δερύνειας. Τον Ιανουάριο του 2017 παραιτήθηκε για να αναλάβει τη Δόξα Κατωκοπιάς. Στις 30 Απριλίου 2017, μετά από μερικά άσχημα αποτελέσματα, παραιτήθηκε. Στις 18 Οκτωβρίου ανέλαβε τη Νέα Σαλαμίνα Αμμοχώστου,μέχρι το 2020 οπου ορίστηκε προπονητής του ΑΠΟΕΛ τον Ιανουάριο του 2021.Μετά από μερικά άσχημα αποτελέσματα τελικά παραιτήθηκε τον Αύγουστο του ίδιου έτους.Στις 27 Ιανουαρίου 2022 ανέλαβε ξανά την τεχνική ηγεσία της Νέας Σαλαμίνας,όπου στην συνέχεια της σεζόν 2021-22, πέτυχε την άνοδο της ομάδας στην Α' Κατηγορία
τερματίζοντας στην 2η θέση.

Προσωπική Ζωή 
Έπειτα από πολλά χρόνια στην Κύπρο δημιούργησε οικογένεια με την Κύπρια σύζυγό του και έχει ένα γιο και μια κόρη.

Παραπομπές

Πηγές 

 Περιοδικό ΕΤ-Sports, 31/12/2007, σ. 82.
  Προφίλ παίκτη στην επίσημη σελίδα του ΑΠΟΕΛ 

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές Α.Ο. Ξάνθη
Ποδοσφαιριστές ΑΠΟΕΛ
Ποδοσφαιριστές Ανόρθωσης
Ποδοσφαιριστές Διγενή Μόρφου
Ποδοσφαιριστές Εθνικής Ελλάδας Κ21
Ποδοσφαιριστές Εθνικής Κύπρου
Ποδοσφαιριστές Εθνικού Άχνας
Ποδοσφαιριστές Ολυμπιακού Πειραιώς
Ποδοσφαιριστές Π.Α.Ε. Βέροιας
Ποδοσφαιριστές Σούπερ Λιγκ Ελλάδας
Ποδοσφαιριστές Α΄ κατηγορίας Κύπρου
Προπονητές ποδοσφαίρου Νέας Σαλαμίνας